उत्तर प्रदेश: BJP प्रदेश अध्यक्ष की सपा सुप्रिमो मुलायम सिंह यादव से मुलाकात
यूपी भाजपा प्रदेश अध्यक्ष स्वतंत्र देव सिंह ने मुलायम सिंह के साथ अपनी तस्वीर को साझा करते हुए ट्वीटर पर लिखा 'आदरणीय मुलायम सिंह जी ‘नेताजी’ से उनके आवास पर भेंट कर कुशलक्षेम जाना एवं आशीर्वाद प्राप्त किया। मैं ईश्वर से उनके उत्तम स्वास्थ्य एवं दीर्घायु की कामना करता हूं।'
लखनऊ: उत्तर प्रदेश में 2022 में होने वाले विधानसभा चुनाव के मद्देनजर जन्माष्टमी के मौके पर एक नई तस्वीर सामने आयी है। यूपी भाजपा के प्रदेश अध्यक्ष स्वतंत्र देव सिंह ने लखनऊ में मुलायम सिंह यादव से उनके आवास पर भेंट की। यूपी बीजेपी अध्यक्ष स्वतंत्र देव सिंह की सपा सुप्रिमो मुलायम सिंह यादव से मुलाकात किन कारणों से हुई है इसको लेकर कई कयास लगाए जा रहे हैं। यूपी भाजपा प्रदेश अध्यक्ष स्वतंत्र देव सिंह ने मुलायम सिंह के साथ अपनी तस्वीर को साझा करते हुए ट्वीटर पर लिखा 'आदरणीय मुलायम सिंह जी ‘नेताजी’ से उनके आवास पर भेंट कर कुशलक्षेम जाना एवं आशीर्वाद प्राप्त किया। मैं ईश्वर से उनके उत्तम स्वास्थ्य एवं दीर्घायु की कामना करता हूं।' विधानसभा चुनाव की तैयारियों के बीच भाजपा प्रदेश अध्यक्ष का मुलायम सिंह यादव से जाकर मिलना, राजनीतिक गलियारों में चर्चा का विषय बना हुआ है।